39α. ΝΟΜΟΣ υπ’αριθ.837 της 21/28 Οκτ.1943 Περί συστάσεως Διευθύνσεως Λαϊκής επιμορφώσεως. Εκυρώθη δια της υπ’αριθ.297 της 30/30 Μαΐου 1946 Πράξεως Υπουργ.Συμβουλίου. Δέον να θεωρηθή καταργηθείς δια της παρ.2 του αρθρ.100 Π.Δ.147/1976 (κατωτ.αριθ.146),εξαιρέσει των κατωτέρω παρατιθεμένων άρθρ.7, 8 και 9. ΄Αρθρ.7.-Πάσα έκδοσις της Διευθύνσεως Λαϊκής επιμορφώσεως, είτε βιβλίου είτε περιοδικού κλπ. ενεργείται μόνον δια του Οργανισμού εκδόσεως Σχολικών Βιβλίων εις όν παραδίδονται τα πρωτότυπα των υπό έκδοσιν παντός είδους βιβλίου και του περιοδικού. Το έργον τούτο εκτελείται υπό του Ο.Ε.Σ.Β. έναντι αποζημιώσεως καταβαλλομένης εις αυτό μεθ΄ όλων των δια την έκδοσιν δαπανών εκ των πόρων του κατά το άρθρ.4 του παρόντος ειδικού λογαριασμού. Το ποσοστόν της αποζημιώσεως ταύτης καθορίζεται δι’αποφάσεως του Υπουργού Θρησκευμάτων κλπ.μετά γνώμην του Διοικητικού Συμβουλίου του Ο.Ε.Σ.Β. και του Συμβουλίου της Λαϊκής επιμορφώσεως. Κατ’εξαίρεσιν και εις ειδικάς περιπτώσεις δύναται να γίνη έκδοσίς τις απ’ευθείας υπό του Συμβουλίου της Λαϊκής επιμορφώσεως  μετά γνώμην αυτού αποχρώντος ητιολογημένη και έγκρισιν του αρμοδίου Υπουργού. Αι λεπτομέριαι του παρόντος καθορισθήσονται διά Δ/τος. Άρθρ.8.- Συνδρομηταί των εκδιδομένων υπό της Διευθύνσεως Λαϊκής επιμορφώσεως έργων και του περιοδικού είναι επί τιμή καθοριζομένη υπό του Συμβουλίου αυτής πάσαι αι βιβλιοθήκαι των Σχολείων της Στοιχειώδους και της Μέσης εκπαιδεύσεως, των ενοριακών Ναών και των Μονών του Κράτους, έτι δε πάσαι αι Κοινοτικαί Βιβλιοθήκαι. Αι κατά το προηγούμενον εδάφιον εκδόσεις δύνανται ν’αποστέλλωνται δωρεάν εις τας Βιβλιοθήκας των απόρων Σχολείων της Στοιχ.εκπαιδεύσεως κατόπιν εγκρίσεως του Συμβουλίου της Λαϊκής επιμορφώσεως. Άρθρ.9.-Η ισχύς του παρόντος άρχεται από της δημοσιεύσεως αυτού εις την Εφημερίδα της Κυβερνήσεως. 